**Жүрг:** Армысыздар, құрметті ата-аналар, қонақтар! Бүгінгі тәуелсіздігіміздің 25 жылдығына арналған «Тәуелсіздіктің дара жолы» атты ертеңгілігімізге қош келдіңіздер!Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрек жарды қуанышқа толы күнді ата-бабамыз ғасырлар бойы армандап күтумен өтті.

Көгілдір аспанымыз ашық болсын,

Күніміз жарқыраған жарқын болсын.

Төгілген мейірім мен шапағатқа

 Төрімде Тәуелсіздік құтты болсын!-

дей отыра құттықтау сөзін балабақша меңгерушісі Махатова Р.К.-на береміз.

 «Балдырған» ересек тобының Тәуелсіздік мерекесіне арналған ертеңгілігін Қазақстан Республикасының «Әнұранымен» бастауға рұқсат етіңіздер.

**«Әнұран»** орындалады.

**Жүргізуші:**

Тәуелсіздік бізге оңай келмеді,

Жұртым менің не қиындық көрмеді.

Жылап тұрып Аналарым бұл жолда

Сан перзентін қара жерге жерледі.

1986 жылғы желтоқсан оқиғасынан үзінді.

**Слайд шоу** «Желтоқсан құрбандары»

 Желтоқсан оқиғасының құрбандары Қайрат Рысқұлбеков, Ләззат Асанова, Жансая Сабитова, Ербол Сыпатаевтарды еске алып, олардың рухына тағзым ету-парызымыз деп санаймыз. Біз олардың ерліктерін ұмытпай, жас та болса, өз елдерінің болашағы, намысы үшін, қыршын кеткендерін мәңгі жадымызға ұстап, бас иеміз.

Орыны ағалардың бізбен толсын,

Сәбилер ағалардың жолын қусын.

1 минут үнсіздікпен еске алайық

Аруағы ағалардың ырза болсын.

Желтоқсан оқиғасының құрбандарын есімізге алып, **1 минут үнсіздік** жариялаймыз.

**Жүргізуші:** Ал енді Тәуелсіз еліміздің ұрпақтарының Туған жер, Отан туралы **өлең шумақтарына** кезек берейік : **Ажар, Жаннұр, Әмір, Айханым, Әділет,Әділхан.**

**Жүргізуші:** Тәуелсіздік тұғырына

Жеткізген ай-Желтоқсан!

Шыққан биік белестерге,

Куәсің сен-Желтоқсан!

Қуаныштан шырқалатын,

Әнім сенсің-Желтоқсан!

«Балдырған» тобының бүлдіршіндерінің орындауында «Желтоқсан» әнін қабыл алыңыздар.

**Ән «Желтоқсан».**

**Жүргізуші:** Тәуелсіздік мерекесіне арналған **тақпақтарға** кезек берейік: **Ермек, Аделия, Жансая, Жұлдыз, Мұхаммед, Радмир.**

**Жүргізуші:** Сиқырлы сазды әуен баурап алды,

 Биге де кезек енді келіп қалды.

 Өнерлі ұлдар бар ма, кел ортаға

Топтасып би билеңдер «Қара жорға»

-дегендей біздің ержүрек ұлдарымыздың «Қара жорға» биін қарсы алыңыздар.

**Би «Қара жорға»**

**Ойын: «Сиқырлы тақия»**

**Жүргізуші:** Келесі кезекті тағы да **өлең шумақтарына** берейік: **Даяна, Әли, Ернар, Мадина,Аруна,Әйгерім.**

**Жүргізуші:**  Мерекеде шаттанып ән салайық,

 Қуанып, қошеметтеп, қол соғайық!

 Балдырған балалардың «Сәлем» әні

 Көрермен тек сіздерге арналады.

**Ән «Сәлем»**

**Жүргізуші:** Әсем әуен жүректі кетті тербеп,

 Топтасып билеуге келді кезек.

 Жүздері бал-бұл жанған ұл мен қызды

 Көруге өзі бізге бір ғанибет

-дей отыра келесі кезекті қазіргі заманауи билердің бірі

**«Флэш-мобқа» (Тәуелсіздік)** береміз.

**Жүргізуші:** Шын жүректен шыққан балалардың **тақпақтарын** тағы тарту етеміз : **Мансұр, Ибраһим,Сабина, Расул, Наргиз, Мирас.**

**Жүргізуші:** Сұлулықтың шынайы сыңарлары,

 Сендерге тек әсемдік жарасады.

 Қырмызы гүл қыздардың «Гүлдер» биі

 Бүгінгі мерекеге жарасады.

**«Гүлдер» биі**

**Жүргізуші:** Жүректерді тербеген,

 Көтеріңкі көңілмен.

 «Достық» әнін саламыз

 Бәріміз бір дауыспен.

**Ән «Достық»**

**Ойын: «Қалалар»**

**Оркестр**

**Жүргізуші:** Қиындықтан тайсалмаған қазағым,

 Ар-намысын таптаған-қазағым.

 Батырлары отқа қонған қазағым,

 Тәуелсіздік алған дархан -қазағым!

-дей отырып, сіздердің қошеметтеріңізбен ұл-қыздарымызды ортаға шақырайық.

**«Алға, Қазақстан!» флеш-моб**(флэш-моб аяқталғаннан кейін конфити шашылады)

**Жүргізуші:** Тәуелсіздігіміздің 25 жылдығына арналған «Нұрлы жол» атты мерекелік кешіміз өз мәресіне де келіп жетті. Тәуелсіздігіміздің тұғыры биік, халқымыздың еңсесі жоғары, егемендігіміз баянды болсын деп тілейік. Еліміздің болашағы балалар аман болсын.

 “Болашақ» бөбекжай-бақшасы

**«Тәуелсіздік төрінде» ертеңгілігі**

«Балдырған» ересек тобы

Дайындаған:Утепова Ж.М.

2016-2017 оқу жыл